text: Una botiga del Guinardó guanya el premi al comerç de proximitat | betevé Web
  Àlex Jassé@alexjasseRicard Cosialls dissabte 18 de novembre, 2017 , 21.20
  El Colorao rep el Premi Comerç de Barcelona per un model de negoci que aposta per la venda de productes d'artesans i dissenyadors locals
  La Maribel i la Lorna van obrir fa un any una nova botiga en un local que antigament venia productes a granel. Es diu El Colorao, i és al Guinardó, a tocar del mercat. Van decidir mantenir l'essència de l'establiment, tot restaurant-ne els prestatges a mà. És aquesta filosofia la que van imprimir al negoci, i ara aquella estratègia ha rebut premi. En concret el guardó Comerç de Barcelona, en la categoria de proximitat.
  El jurat ha reconegut que El Colorao ven productes fets a mà per artesans i dissenyadors locals. La Maribel i la Lorna, de fet, també fan els seus propis productes des de fa anys. Per això van posar en marxa aquesta botiga, que ofereix principalment regals per a infants i complements per a la llar. Consideren que aquesta zona, comercialment parlant, "té futur".